17 ຄົນເສຍຊີວິດໃນເມືອງ Misrata ທີ່ລີເບຍ
ພວກກໍາລັງນິຍົມທ່ານກາດດາຟີ ໂຈມຕີຫົວເມືອງຕ່າງໆໃນລີເບຍ.
ການລະດົມຍິງປືນໃຫຍ່ແລະການດັກຍິງໂດຍພວກກໍາລັງທີ່ ຈົງຮັກພັກດີຕໍ່ທ່ານ Moammar Gadhafi ຜູ້ນໍາລີເບຍໄດ້ ສັງຫານປະຊາຊົນໄປ 17 ຄົນໃນເມືອງ Misrata ໃນພາກ ຕາເວັນຕົກຂອງປະເທດໃນວັນອາທິດວານນີ້ ໃນຂະນະທີ່ ການໂຈມຕີດ້ວຍຈະຫລວດແລະປືນໃຫຍ່ໃສ່ເມືອງ Ajdabi ya ໃນພາກຕາເວັນອອກຂອງປະເທດໄດ້ເຮັດໃຫ້ພວກນັກ ຕໍ່ສູ້ຝ່າຍກະບົດແລະພວກພົນລະເຮືອນຕ້ອງອົບພະຍົບຫລົບ ໜີຈາກເມືອງດັ່ງກ່າວ ທີ່ເມືອງ Misrata ນັ້ນ ປະຊາຊົນຢ່າງນ້ອຍ 47 ຄົນໄດ້ ຮັບບາດເຈັບໃນການສູ້ລົບກັນໃນລະຫວ່າງທີ່ພວກກໍາລັງ ນິຍົມທ່ານກາດດາຟີຍິງປືນໃສ່ສູນຕູບຜ້າໃບສໍາລັບປິ່ນປົວ ພວກຄົນເຈັບແຫ່ງໜຶ່ງ, ເມືອງດັ່ງກ່າວໄດ້ຢູ່ພາຍໃຕ້ການ ປິດລ້ອມຂອງລັດຖະບານມາໄດ້ 7 ສັບປະດາແລ້ວ ທີ່ພາ ໃຫ້ເກີດວິກິດການດ້ານມະນຸດສະທໍາຮ້າຍແຮງຂຶ້ນນັບມື້ ນັ້ນ ເຊື່ອກັນວ່າ ພວກພົນລະເຮືອນຫລາຍຮ້ອຍຄົນ ໄດ້ເສຍຊີວິດຈາກການຕໍ່ສູ້ກັນແລະຈາກການລະດົມຍິງປືນໃຫຍ່ໂຈມຕີຂອງລັດຖະບານນັ້ນ ໃນເມືອງ Ajdabiya ການຍິງປືນໃຫຍ່ໂຈມຕີໂດຍກໍາລັງນີຍົມທ່ານກາດດາຟີ ໄດ້ພາໃຫ້ພວກຍວດຍານພາຫະນະທີ່ບັນທຸກພວກນັກຕໍສູ້ ແລະພວກພົນລະເຮືອນອາສາສະໝັກມຸ້ງໜ້າໄປທາງທິດເໜືອໂດຍຜ່ານພາຍຸຂີ້ຊາຍໄປສູ່ທີ່ໝັ້ນຂອງພວກກະບົດໃນເມືອງ Bengazi ພວກກະບົດບາງຄົນຍັງຄົງປະຈໍາຢູ່ໃນທີ່ໝັ້ນແຫ່ງຕ່າງໆໃນເມືອງ Ajdabiya ນັ້ນເພື່ອປ້ອງກັນເມືອງດັ່ງກ່າວ ການຖອຍອອກຈາກເມືອງດັ່ງກ່າວຂອງພວກກະບົດມີຂຶ້ນໃນເວລາ 1 ມື້ຫລັງຈາກພວກກໍາ ລັງນິຍົມທ່ານກາດດາຟີບຸກຄວາມຄືບໜ້າໄປຍັງເຂດອ້ອມແອ້ມເມືອງ Brega ຊຶ່ງເປັນເມືອງ ທີ່ມີໂຮງກັ່ນນໍ້າມັນ 80 ຫລັກກິໂລແມັດໄປທາງທິດຕາເວັນຕົກ ຢ່າງນ້ອຍພວກກະບົດ 7 ຄົນໄດ້ເສຍຊີວິດ ແລະບາດເຈັບ 27 ຄົນໃນວັນເສົາຜ່ານມານີ້ ຕາມຖະໜົນແຄມຝັ່ງທະເລ ສາຍນຶ່ງທີ່ເຊື່ອມໂຍງລະຫວ່າງສອງຫົວເມືອງ